O senatoare USR va cere partidului să retragă sprijinul acordat guvernului Orban dacă săptămâna viitoare nu respectă promisiunea alegerilor locale în două tururi

Florina Presadă, senator USR, a anunțat că va cere conducerii partidului să retragă sprijinul politic acordat guvernului Orban dacă acesta nu va adopta săptămâna viitoare ”o măsură clară” pentru revenirea la alegerile locale în două tururi și nu va adopta OUG pentru eliminarea pensiilor speciale pentru primari.

”Avem un acord cu PNL iar pe aceste două chestiuni nu am văzut nimic concret până acum. Timpul trece iar în curând va fi prea târziu: pensiile speciale pentru primari intră în vigoare de la 1 ianuarie 2020, iar comunităţile locale au nevoie de primari aleşi în două tururi, nu de baroni locali”, a scris Florian Presadă pe Facebook.

Reamintim că premierul Ludovic Orban a spus în mod repetat că nu va promulga OUG pentru alegeri locale în două tururi, dar președintele Klaus Iohannis a spus săptămâna trecută că o posibilă soluție ar fi angajarea răspunderii guvernului.

Foto: Facebook / Florina Presada